**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.09.2025, ora 08.00 – 11.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.09.2025, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 10.09.2025, la ora 12:00, Atenţionarea Hidrologică nr. 77 – COD GALBEN,** valabilă în intervalul 11.09.2025 ora 06:00 – 11.09.2025 ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Iza, Tur, Someş, Crișul Repede, Crișul Negru, Crișul Alb, Arieș, cu posibile **depăşiri ale COTELOR DE ATENŢIE.**

Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*Alba, Arad, Bihor, Bistriţa-Năsăud, Cluj, Hunedoara, Maramureş, Satu-Mare si Sălaj* ***(10 prefecturi) – COD GALBEN.***

**Debitele au fost în creştere** datorită precipitațiilor căzute în interval şi propagării pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Arieş şi doar prin propagare pe cursul superior al Prutului şi pe cursul inferior al Trotuşului.

Pe celelalte râuri, debitele au fost relativ staționare.

Creşteri izolate de niveluri şi debite s-au înregistrat pe unele râuri din sud-vestul țării, ca urmare a precipitațiilor, slabe cantitativ, înregistrate în interval.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Lăpuș, Crasna, Crișul Negru, Crișul Alb, Moravița, Caraș, Nera, Cerna, Vedea, Argeş, Rm. Sărat, Bârlad, Tazlău, bazinul superior al Timișului, în bazinul inferior al Bistriței, pe unii afluenți din bazinele mijlocii și inferioare ale Jiului și Oltului, pe afluenții Prutului și pe râurile din Dobrogea.

Este în vigoare **ATENȚIONAREA HIDROLOGICĂ nr.77 din 10.09.2025, începând cu ora 06:00.**

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în creştere** datorită precipitațiilor în curs, celor prognozate şi propagării pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Arieş, Bega, Timiş, Bârzava, Moravița, Caraş, Nera, Cerna şi doar prin propagare pe cursul superior al Prutului.

Pe celelalte râuri, debitele vor fi relativ staționare.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale şi creşteri de niveluri și debite, cu posibile depăşiri ale **COTELOR DE ATENȚIE**, pe unele râuri din zonele de deal și munte din nord-vestul țării, datorită precipitațiilor prognozate, izolat mai însemnate cantitativ şi propagării.

Nivelurile pe râuri la stațiile hidrometrice se vor situa **sub COTELE DE ATENȚIE.**

Se menține în vigoare **ATENȚIONAREA HIDROLOGICĂ nr.77 din 10.09.2025, până la ora 06:00.**

**DUNĂRE**

**Debitul la intrarea în ţară** (secţiunea Baziaş) în intervalul 10-11.09.2025 **a fost în scădere, având valoarea de 2200 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectorul Gruia - Calafat, în creștere ușoară pe sectorul Bechet – Călărași și relativ staționare pe sectorul Cernavodă – Tulcea.

**Debitul la intrarea în ţară** (secţiunea Baziaş) **va fi stationar (2200 m3/s).**

În aval de Porțile de Fier debitele vor fi în scădere pe sectorul Gruia – Corabia, relativ staționare pe sectoarele Tr. Măgurele – Călăraşi şi Vadu Oii – Tulcea şi în creştere uşoară pe sectorul Cernavodă - Hârşova.

**2.** **Situaţia meteorologică în intervalul 10.09.2025, ora 09.00 – 11.09.2025, ora 06.00**

**Administraţia Naţională de Meteorologie** (A.N.M.) a emis în data de 01.09.2025, la ora 10:00, **Atenționarea Meteorologică nr. 133**, conform căreia:

**-** INFORMARE METEO valabila pentru intervalul 10 septembrie, ora 20 – 12 septembrie, ora 20, vizand averse însemnate cantitativ, (20-40 l/mp si izolat de peste 50-60 l/mp, intensificări ale vântului, de 40-50 km/h , iar la munte de peste 60-80 km/h, în cea mai mare parte a tarii;

**-** COD GALBEN valabil pentru interv. 10 septembrie, ora 20 – 11 septembrie, ora 12, vizand intensificări ale vântului, de 50-70 km/h, iar la munte la peste 1700m, de 80-100 km/h, pt. jud. AB, CS, GJ, HD, SB, VL si TM (7 pref.);

**-** COD GALBEN valabil pentru interv. 11 septembrie, ora 02 – 11 septembrie, ora 12, vizand averse însemnate cantitativ 20-25 l/mp si izolat 30-40 l/mp, desc. electr., pt. jud. AB, AR, BH, BN, CJ, HD, MM, SJ, SM si TM (10 pref.).

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- Toate Prefecturile (42 prefecturi) – INFORMARE;*

* *Alba, Caraș-Severin, Gorj, Hunedoara, Sibiu, Valcea si Timiş (7 prefecturi) - COD GALBEN;*
* *Alba, Arad, Bihor, Bistrita-Nasaud, Cluj, Hunedoara, Maramures, Salaj, Satu-Mare si Timiş ( 10 prefecturi) - COD GALBEN.*

**ÎN ȚARĂ, valorile termice diurne au scăzut** față de ziua anterioară, îndeosebi în regiunile sudice, și au crescut în nord-vest și parțial în centru, astfel că s-au situat în jurul mediilor multianuale specifice datei, exceptând nordul și estul teritoriului, unde s-au situat peste acestea (abateri pozitive de până la 4...5 grade). Cerul a fost mai mult noros în vestul, sudul și centrul țării și variabil în rest. Temporar au fost ploi, mai ales sub formă de aversă, local în Banat și la munte, dar izolat și în Crișana, Oltenia, Muntenia și Transilvania. Vântul a suflat slab până la moderat, local cu intensificări ziua în Dobrogea și mai ales noaptea în Banat, zona deluroasă a Crișanei (viteze de 50...60 km/h), precum și la munte, îndeosebi la altitudini mari (rafale de 60...80 km/h). Temperaturile maxime s-au încadrat între 20 de grade la Petroșani și 32 de grade la Turnu Măgurele. La ora 6 se înregistrau valori termice cuprinse între 11 grade la Negrești și 24 de grade la Oradea. Dimineața s-a semnalat ceață, izolat în centru și în est.

**Observaţie:** *în intervalul de diagnoză au fost emise* *3 atenționări cod galben pentru fenomene meteorologice periculoase imediate, 2 de către SRPV Bacău și 1 de către SRPV Constanța.*

**La Bucureşti valorile termice diurne au scăzut** față de ziua anterioară, astfel că vremea a devenit normală din punct de vedere termic pentru această dată. Cerul a fost mai mult noros și trecător în unele cartiere a plouat slab. Vântul a suflat slab și moderat. Temperatura maximă a fost de 27 de grade la stația meteorologică Băneasa și 28 de grade la Afumați și Filaret, iar la ora 6 se înregistrau 19 grade la Afumați și Băneasa și 20 de grade la Filaret.

**3. Prognoza meteorologică în intervalul 11.09.2025, ora 09.00 - 12.09.2025, ora 9.00**

**ÎN ȚARĂ, vremea se va menține mai caldă** decât în mod obișnuit pentru această dată în cea mai mare parte a țării și va rămâne călduroasă în regiunile sudice. Cerul va avea înnorări temporar accentuate, exceptând ziua regiunile sudestice unde va fi variabil. Vor fi perioade cu averse și descărcări electrice în Banat, Crișana, Maramureș, Transilvania, vestul Olteniei și nordul Moldovei, iar seara și noaptea local și în restul teritoriului. Pe suprafețe mici vor fi cantități de apă însemnate (15...25 l/mp) și izolat vor fi posibile căderi de grindină. Vântul va sufla slab și moderat, temporar cu intensificări pe parcursul zilei în vest, sud-vest și nord-est și pe alocuri în rest, cu viteze în general de 40...50 km/h, iar la munte de peste 60...80 km/h, dar și de scurtă durată și asociat averselor.

Temperaturile maxime se vor încadra în general între 21 și 31 de grade, iar cele minime se vor situa între 11 și 21 de grade.

**La Bucureşti,** **vremea va fi ușor mai caldă** decât în mod obișnuit pentru această perioadă. Cerul va fi temporar noros și îndeosebi noaptea vor fi averse moderate cantitativ (10...15 l/mp), posibil însoțite de descărcări electrice. Vântul va sufla moderat. Temperatura maximă va fi de 28...29 de grade, iar cea minimă de 17...18 grade.

***II. CALITATEA APELOR***

**1.1. Pe fluviul Dunărea**

Nu au fost evenimente deosebite.

 **1.2. Pe râurile interioare**

 **ABA Mureș** informeaza despe o **poluare accidentala cu ape de culoare gri, intensitate medie, a apelor cursului de apa, din canal Batiz, din zona de intravilan a satului Tâmpa, aval 500 m de depozit, com. Băcia, jud Hunedoara, din data de azi, 10.09.2025, ora 18:13**. Personal de specialitate s-a deplasat pe teren pentru investigatii.

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

 Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

OPERATOR ECONOMIC:

* **ABA Mureș** revine cu informații suplimentare referitoare la poluarea din data de 14.07.2025, ora 14:02, a pârâului Pocloș. Reprezentanți din cadrul I.B.A. Mureș, S.H. Mureș și Laborator Calitate Ape din cadrul A.B.A. Mureș, s-au deplasat în teren în vederea identificării sursei de poluare, urmare a unei sesizări. În urma investigațiilor efectuate în teren a pârâului Pocloș, s-a constatat faptul că în zona supermarketului Merkur, intravilanul mun. Tg. Mureș, jud. Mureș, existau două evacuări de ape uzate neepurate (cu miros și culoare specifică apelor uzate fecaloid-menajere), o evacuare sub podul de la intersecția str. Livezeni și str. Regele Ferdinand (pe malul drept al pr. Pocloș), iar cea de-a doua, amonte de pod la cca. 100 m pe str. Regele Ferdinand (pe malul stâng al pr. Pocloș).

REZULTATUL ANALIZELOR pentru probele de apă prelevate în data de 14.07.2025:



Concluzii:

* În apa uzată evacuată accidental prin conductele de evacuare ape pluviale aflate în administrarea Companiei Aquaserv S.A. - Tg. Mureș, (proba nr. 2 și proba nr. 3), se constată valori crescute, la următorii indicatori: materii în suspensie, substanțe organice (CCO-Cr,CBO5), nutrienți (amoniu), extractibile, comparativ cu limitele stabilite prin HG 188/2002 (NTPA001);
* Rezultatul probei de apă de suprafață (proba nr. 4), prelevată în aval de sursele de poluare (EV1 și EV2), indică o creștere a concentrației substanțelor organice (CCO-Cr,CBO5), materii în suspensie, nutrienți (amoniu), comparativ cu concentrațiile indicatorilor obținute din proba prelevată amonte de sursele de poluare (proba nr. 1).
* S-a întocmit la sediul Companiei Aquaserv S.A.- Tg. Mureș, Nota de constatare înregistrată sub nr. IBA/766/14.07.2025.
* Evacuarea apelor uzate neepurate în pr. Pocloș prin cele două guri de evacuare ape pluviale a fost stopată în data de 16.07.2025, începând cu ora 09:30.
* Cheltuielile aferente poluării vor fi suportate de poluator, Compania Aquaserv S.A. Tg. Mureș, str. Koos Karoly, nr.1, Tg. Mureș, jud. Mureș.

**1.3. Pe Marea Neagră**

Nu au fost evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 09.09.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile de monitoring a calităţii aerului din teritoriu:**

**-în data de 09.09.2025 la staţiile cu indicativele: B-13 (municipiul București) și TL-2 (municipiul Tulcea);**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**ARBDD** inf. ca **in data de 10.09.2025 ora 16:00 în zona lacului Topolca, pe teritoriul comunei Ceatalchioi, jud. Tulcea, în apropiere de șoseaua Tudor Vladimirescu- Ceatalchioi, a izbucnit un incendiu de vegetație**. Arde vegetație uscată. Propagare nord est-sud vest. Se va reveni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**